
REFERAT
Privind participarea Consiliului Local în calitate de susţinător al unui concert de binefacere organizat de Arhiepiscopia Ortodoxă Română a Timişoarei
Arhiepiscopia Ortodoxă Română a Timişoarei a depus solicitarea nr. SC2006-014060/ 13.07.2006 pentru susţinerea financiară a unui concert de binefacere în data de 25 octombrie 2006. 
Concertul  va cuprinde arii din opere, interpretate de solişti cunoscuţi dar şi de muzică corală religioasă. Proiectul îşi propune să adune fonduri pentru finanţarea Centrului de Asistenţă a Persoanelor fără Adăpost. Soliştii participanţi la acest eveniment nu vor fi retribuiţi material. Se solicită sprijin material pentru cheltuielile de cazare, transport şi hrană care trebuie asigurate din resursele proprii ale organizatorilor.

Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 5.000 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat.

